## Čítanie s porozumením

###
© Matúš Vojtaššák
www.eskolak.weblahko.sk
Čítanie s porozumením - 7. ročník

K ukážke sa vzťahujú nasledujúce úlohy

### Ukážka 3

Poviem to aspoň vetríčku,
aký mám teraz veľký žiaľ.
Vydávajú mi sestričku.
A mňa sa nikto nepýtal.
Sestrička biela, veselá,
ani si ma dnes nehľadá.
Keby som aspoň vedela,
či ma už celkom nerada.
Poviem to aspoň vetríčku,
nech ešte chvíľu pozhovie!
Vydávajú mi sestričku.
A nikto z nich mi nepovie,
kto mi už vrkoč zapletie,
na pútec vlásky predelí.
Neriekne za nič na svete.
A akí sú len veselí....
(M. Rúfus - Modlitbičky)
11. Autorom básne je:
A. Štefan Moravčík
B. Július Lenko
C. Ján Smrek
D. Milan Rúfus
Odpoveď:
12. Aký rým je v prvej strofe básne?
A. združený
B. obkročný
C. striedavý
D. prerývaný
Odpoveď:
13. Slovo pozhovie môžeme nahradiť slovom:
A. vyhovie
B. počká
C. fúka
D. nefúka
Odpoveď:
14. K akému literárnemu druhu patrí báseň?
Odpoveď:
15. Zvýraznené slovo v texte je:
A. predložka
B. častica
C. podstatné meno
D. zámeno
Odpoveď: